laion/Wikipedia-Exotic huggingface dataset:
פרס אופיר לסרט העלילתי הקצר הטוב ביותר

פרס אופיר לסרט העלילתי הקצר הטוב ביותר הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 2013 על הפקה יוצאת מן הכלל בסרט קצר. האתר של האקדמיה הישראלית לקולנוע וטלוויזיה טקס פרסי אופיר לשנת 2013, במסד הנתונים הקולנועיים IMDb (באנגלית) אמיר בוגן, פרסי אופיר: "מיתה טובה" מוביל עם 14 מועמדויות, באתר ynet, 12 באוגוסט 2014 לייב בלוג: פרסי אופיר תשע״ד, 2014 | סינמסקופ טקס פרסי אופיר לשנת 2015, במסד הנתונים הקולנועיים IMDb (באנגלית) טקס פרסי אופיר לשנת 2016, במסד הנתונים הקולנועיים IMDb (באנגלית) ישי קיצ'לס, טקס פרסי אופיר: המועמדים | ישראל היום, באתר ישראל היום, 17 באוגוסט 2017 איתמר רונאל, ‏האישה שלא הייתה שם, באתר ‏מאקו‏, 19 בספטמבר 2017 איתמר רונאל, ‏"האופה מברלין" הוא הזוכה הגדול באופיר 2018, באתר ‏מאקו‏, 6 בספטמבר 2018 הזוכים - תחרות פרסי אופיר 2019, באתר האקדמיה הישראלית לקולנוע המועמדים והמועמדות בגמר תחרות אופיר 2020, באתר www.israelfilmacademy.co.il
בית הספר המרכזי להכשרת עובדים לשירותי הרווחה

בית הספר המרכזי להכשרת עובדים לשירותי הרווחה הוא מוסד להכשרה ופיתוח מקצועי, המשויך מינהלית לאגף למחקר, תכנון והכשרה של משרד הרווחה. בית הספר מקיים הכשרות לתפקידים שונים במערך שירותי הרווחה. רוב הלומדים בו הם עובדים סוציאליים העובדים ברשויות המקומיות ועובדים סוציאליים בעמותות ובארגונים פרטיים המספקים שירותי רווחה. לצידם, לומדים בבית הספר בעלי תפקידים שונים בשירותי הרווחה שאינם עובדים סוציאליים (כגון מדריכים בפנימיות, אמהות בית במועדוניות, מנהלי תחום התנדבות ברשויות המקומיות וכו'). העובדים הסוציאליים הם בעלי הכשרה אקדמית מוקדמת בתחום העבודה הסוציאלית העובדים בתחומם. רוב ההכשרות המתקיימות במסגרת בית הספר נוגעות לתפקידים ספציפיים כגון עובד סוציאלי לפי חוק שלרוב אינם נלמדים באקדמיה. בתקופת המנדט הבריטי בארץ ישראל, היה היישוב היהודי בארץ, אוטונומי בתחומי פנים, ביניהם בתחומי רווחה. הוועד הלאומי שימש כרשות מבצעת ושימש כמועצת "המדינה שבדרך". בשנת 1931 הקים הוועד הלאומי את המחלקה לעבודה סוציאלית, בראשה עמדה הנרייטה סאלד. אחת ההחלטות הראשונות של הנרייטה סאלד הייתה, כי סיוע ליחידים ולמשפחות במצוקה מחייב ידע ומיומנויות של עבודה סוציאלית מקצועית. לצורך הכשרת עובדים סוציאליים הוקמה בשנת 1934 תוכנית ההכשרה הראשונה במכון להכשרת עובדים סוציאליים בירושלים. בסוף שנות ה-60, כשהחלה האקדמיזציה של העבודה הסוציאלית, ותפקיד העובד הסוציאלי הפך לתפקיד אקדמי המחייב שנות לימוד לתואר ראשון ושני, שונה ייעודו של המכון. ממכון המכשיר אנשים להיות עובדים סוציאליים, למכון המיועד לעובדים סוציאליים מוכרים, שיש להכשירם לתפקידים ספציפיים, המחייבים הכשרה פנימית קונקרטית לתפקידים שונים. לדוגמה, קורסים להתמודדות עם אובדן וטראומה אצל ילדים, אצל קשישים, התמחות בעבודה עם נוער מנותק, ועוד. במקביל הוקם סניף של אותו מכון בתל אביב וסניף נוסף בחיפה, על מנת לענות על הצרכים הגוברים. עד שנות ה-80 פעלו שלושה סניפי מכון להכשרת עובדים סוציאליים, ובנוסף הוקמו חמש מדרשות להכשרת עובדים חברתיים-סוציאליים. בשנת 1987 אוחדו המכון עם המדרשות, על ידי משרד הרווחה, והוקם בית הספר המרכזי להכשרת עובדים לשירותי הרווחה, המקיים את הכשרותיו במרכז דימול ברמת-גן ובכל רחבי הארץ. אתר האינטרנט הרשמי של בית הספר המרכזי להכשרת עובדים לשירותי הרווחה ראו להלן, האגף למחקר, תכנון והכשרה במשרד הרווחה
מורגן סדרת F תלת אופן

מורגן סדרת F תלת אופן (אנגלית: F-Series three-wheelers) היא מכונית תלת אופן, ספורט, קבריולה אשר יוצרה על ידי חברת "Morgan Motor Company" הבריטית בין השנים 1933–1952. המנוע נלקח (ברישיון) מחברת פורד, דגם "Ford Model Y". דגמי מורגן סדרת F תלת אופן היו הדגמים הראשונים של חברת Morgan Motor Company שבהם הורכב מנוע 4 צילינדרים. חברת Morgan Motor Company התחילה לייצר דגמי תלת אופן בשנת 1911. דגם F2 דגם F4 דגם F Super 4 מושבים 2 מושבים - בדגם F2 (החל משנת 1935) מורגן מוטור היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. החברה מעסיקה 177 עובדים. כל המכוניות מיוצרות בעבודת יד. מורגן סופר F, שנת 1947 מורגן דגם F4 מורגן דגם F4 תלת אופן מורגן 3-וילר מורגן Aero-Sports מורגן פלוס 8 מורגן Aero 8 מורגן פלוס 4 מורגן פלוס 4 פלוס מורגן סדרת F תלת אופן (F Types - Morgan History Info) מדיה וקבצים בנושא מורגן סדרת F תלת אופן בוויקישיתוף
דייוויד פרקינס

דייוויד פרקינס (באנגלית: David Gerard Perkins; נולד ב-12 בנובמבר 1957) הוא קצין בדימוס בדרגת גנרל. בתפקידו האחרון שירת כמפקד פיקוד האימונים וההדרכה של צבא ארצות הברית. פרקינס נולד וגדל בניו המפשיר. ב-1980 סיים לימודיו בווסט פוינט והתגייס לצבא ארצות הברית. שירת כקצין שריון, וב-1995 שימש עוזרו של יושב ראש בית הנבחרים של ארצות הברית. בשנים 1996–1998 פיקד על הגדוד הראשון ברגימנט המשוריין 63 בתקופה בה הוצב בגבול מקדוניה. בתקופת מלחמת עיראק פיקד על בריגדת השריון השנייה של דיוויזיית החי"ר השלישית (הממוכנת), הוא הוביל את כוחות השריון בפשיטה שזכתה לכינוי "Thunder Run" לשבירת מערך ההגנה של צבא עיראק על בגדאד ותפס את תשומת הלב של התקשורת העולמית. על פועלו במלחמה עוטר בכוכב הכסף, עיטור הגבורה השלישי בדרגתו. בשנים 2004–2005 שימש עוזרו של סגן יושב ראש המטות המשולבים ולאחר מכן שירת כמפקד מרכז האימונים וההדרכה של כוחות הצבא האמריקאי ונאט"ו באירופה. בשנים 2007–2008 שירת כקצין אג"ם במפקדת כוחות הצבא (הארמייה השביעית) בפיקוד אירופה של ארצות הברית. ב-2008 מונה לקצין מטה ודובר מפקדת כוחות הקואליציה בעיראק. בשנים 2010–2011 פיקד על דיוויזיית החי"ר הרביעית בעת שהוצבה בעיראק ועסק במשימת העברת השליטה הצבאית לידי כוחות צבא עיראק. בנובמבר 2011 מונה למפקד מרכז הלימוד ופיתוח ההנהגה של צבא ארצות הברית בבסיס פורט לוונוורת'. במרץ 2014 מונה למפקד פיקוד האימונים וההדרכה של הצבא ושירת בתפקיד עד מרץ 2018. ב-2022 מונה לחבר דירקטוריון תאגיד אושקוש. פרקינס בעל תואר שני בהנדסת מכונות מאוניברסיטת מישיגן ותואר שני בלימודי ביטחון לאומי ואסטרטגיה צבאית ממכללת המלחמה של הצי. הוא נשוי לג'ינג'ר והם הורים לבת שמשרתת כטייסת מסוקים וקצינה בצבא ובן קצין בחיל ההנדסה. מדיה וקבצים בנושא דייוויד פרקינס בוויקישיתוף ביוגרפיה באתר פיקוד האימונים וההדרכה General assumes command of Fort Leavenworth, קנזס סיטי סטאר, 22 בנובמבר 2011 Soldier who led brigade in assault on Baghdad promoted, אתר stripes.com‏, 5 בינואר 2006
סרגיי לבדב

סרגיי ניקולביץ' לבדב (ברוסית: Серге́й Никола́евич Ле́бедев; נולד ב-9 באפריל 1948 בטשקנט, אוזבקיסטן) הוא איש מודיעין ופוליטיקאי רוסי שמכהן כמזכיר הכללי של ארגון חבר המדינות מאז 2007. כיהן בעבר כראש שירות הביון החיצוני של רוסיה בשנים 2000–2007. לבדב השלים את לימודיו בשלוחה של "המכון הפוליטכני של קייב" בצ'רניהיב בשנת 1970, ולאחר סיום לימודיו מונה למזכיר הקומסומול בצ'רניהיב. לבדב שירת בצבא בשנים 1971–1972, בהם גם עבד בוועדה המחוזית של הקומסומול. הקריירה שלו במודיעין החלה ב-1975 עת הצטרף לק.ג.ב.. עוד באותה שנה הוכשר והחל בתפקידו במינהל הראשי הראשון (ביון חוץ). ב-1978 סיים בהצטיינות את "האקדמיה הדיפלומטית של המשרד לענייני חוץ של ברית המועצות". בשנים 1998–2000 שימש כנציג הרשמי של הסו"ר בארצות הברית (איש הקשר למודיעין האמריקני). מונה לראש הסו"ר במאי 2000, זמן קצר לאחר השבעתו של ולדימיר פוטין כנשיא רוסיה (גם סגנו הראשון ולדימיר זאוורשינסקי שמונה באותו זמן הכיר את פוטין בתקופת השרות). לפי דיווחים, מונה לתפקיד כיוון שפוטין "רצה ראש מודיעין שהוא מכיר היטב וסומך עליו". בנוסף, פורסם שפוטין ולבדב נפגשו במהלך שירותם במזרח גרמניה (כסוכני ק.ג.ב.). באוקטובר 2007 סיים לבדב את תפקידו כראש הסו"ר ונבחר לכהן כמזכיר הכללי של חבר המדינות. בשנת 2012 הוחלט להאריך את כהונתו עד ל-31 בדצמבר 2016, ובספטמבר 2016 הוחלט להאריך את כהונתו בשנה נוספת, עד ל-31 בדצמבר 2017. לבדב דובר גרמנית ואנגלית. הוא נשוי ולו שני בנים. מדיה וקבצים בנושא סרגיי לבדב בוויקישיתוף ציון נקודות חשובות בחייו בעמודו באתר חבר המדינות כתבה בנושא (באנגלית) (ארכיון) כתבה קצרה על בחירתו לתפקיד (ברוסית)
מוזיאון פול גטי

מוזיאון פול גטי (באנגלית: J. Paul Getty Museum; מרבים לכנותו בשם The Getty) הוא מוזיאון אמנות בקליפורניה השוכן בשני קמפוסים: מרכז גטי (אנ') ווילה גטי (אנ'). מרכז גטי נמצא בשכונת ברנטווד (אנ'), לוס אנג'לס מהווה את משכנו העיקרי של המוזיאון. האוסף מכיל אמנות מערבית החל מתקופת ימי הביניים ועד להווה. פוקדים אותו כ-1.3 מיליון בני אדם מדי שנה והוא אחד המוזיאונים הפופולריים ביותר בארצות הברית. מבנהו השני של המוזיאון, וילה גטי, נמצא בשכונת פסיפיק פליסאדס (אנ'), לוס אנג'לס ומציג אמנות מיוון העתיקה, רומא העתיקה ואטרוריה. התעשיין האמריקאי ז'אן פול גטי ייסד את המוזיאון ב-1974 בניסיון לשחזר את וילה פפירי (אנ') באחוזתו השוכנת בפסיפיק פליסאדס, לוס אנג'לס. ב-1982 המוזיאון הפך לעשיר בעולם אחרי שירש 1.2 מיליארד דולר. ב-1983, אחרי המשבר הכלכלי בגרמניה המערבית, מוזיאון גטי רכש 144 כתבי יד מעוטרים (אנ') מימי הביניים מאוסף לודוויג (גר') באאכן, שנקלע לקשיים כלכליים; ג'ון ראסל (אנ') כתב בניו יורק טיימס על האוסף: "אחד מהאוספים המשובחים ביותר מסוגו, ובוודאי החשוב ביותר מאלה שהיו בבעלות פרטית." ב-1997 המוזיאון עבר למשכנו הנוכחי בשכונת ברנטווד בלוס אנג'לס; מוזיאון הפסיפיק פליסאדס, שינה את שמו ל"וילה גטי", הוא שופץ ונפתח מחדש ב-2006. פרא ברתולומאו פונטורמו טיציאן פטר פאול רובנס פטר פאול רובנס גרציו גנטילצ'י אנתוני ואן דייק רמברנדט רמברנדט ניקולא פוסן ג'ימבטיסטה פיטוני קאנאלטו ז'אק-לואי דויד ויליאם טרנר ז'אן-פרנסואה מילה אדואר מאנה פייר-אוגוסט רנואר קלוד מונה אדואר מאנה אדואר מאנה וינסנט ואן גוך פול גוגן מדיה וקבצים בנושא מוזיאון פול גטי בוויקישיתוף אתר האינטרנט הרשמי של מוזיאון פול גטי (באנגלית) מוזיאון פול גטי, ברשת החברתית פייסבוק מוזיאון פול גטי, ברשת החברתית אקס (טוויטר) מוזיאון פול גטי, ברשת החברתית אינסטגרם מוזיאון פול גטי, סרטונים בערוץ היוטיוב מוזיאון פול גטי, הבלוג הרשמי מוזיאון פול גטי, באתר פינטרסט מוזיאון פול גטי, באתר אנציקלופדיה בריטניקה (באנגלית) האוסף, באתר קרן גטי עופר אדרת, מאות תצלומים היסטוריים של ארץ ישראל במוזיאון גטי, באתר הארץ, 25 במרץ 2024 דאגלס מק'גיל, GETTY, THE ART WORLD'S BIG SPENDER, הניו יורק טיימס, 4 במרץ 1987
Requiem (שיר של אלמה)

Requiem (בעברית: הרקוויאם) הוא השיר שיצג את צרפת באירוויזיון 2017 שהתקיים בקייב, אוקראינה. השיר בוצע על ידי אלמה. השיר שנבחר בבחירה פנימית של רשות השידור הצרפתית, נכתב והולחן על ידי נאזים חאלד שכתב והלחין גם את השיר שנשלח לתחרות על ידי צרפת שנה קודם לכן. השיר הוגרל להיות מבוצע כ-26 והאחרון בסדר ההופעות של מופע הגמר, שנערך ב-13 במאי. השיר בביצועה של אלמה סיים את התחרות במקום ה-12 מתוך 26 מדינות שהשתתפו בגמר. מידע על היצירה "Requiem" באתר מיוזיק בריינז מידע על היצירה "Requiem" באתר Discogs מילות השיר "Requiem" באתר Genius סרטון השיר "Requiem" באתר יוטיוב מידע על השיר "Requiem" באתר iTunes מידע על השיר "Requiem" באתר ספוטיפיי Requiem, בביצוע אלמה, וידאו קליפ של השיר באתר יוטיוב (אורך: 3:05) ALMA AT THE EUROVISION 2017, THE OFFICIAL FRENCH-ENGLISH VERSION OF REQUIEM FINALLY AVAILABLE, הסילבר טיימס, 13 במרץ 2017 לורן וינדל,Who is France’s Eurovision Song Contest 2017 entry? Alma to perform Requiem – all you need to know, הסאן, 21 בפברואר 2017 Eurovision 2017: la chanson "Requiem" signée Nazim, ZOOM.fr
שמואל הורביץ (פירושונים)

האם התכוונתם ל... שמואל הורביץ – אגרונום ישראלי שמואל הורביץ (ברסלב) – ממנהיגי חסידות ברסלב בירושלים בראשית המאה ה-20 שמואל שמלקה הורוביץ – רבה של מוראביה וממנהיגי תנועת החסידות בדור השלישי שלה שמואל הלוי הורביץ (נפטר 1696) - רבה של טורנה
אליפות גרמניה בכדורגל 1932

אליפות גרמניה בכדורגל 1932 הייתה העונה ה-25 של התחרות. בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. למשחק הגמר הגיעו ביירן מינכן ואיינטרכט פרנקפורט. לביירן מינכן זו הייתה ההופעה הראשונה במשחק הגמר, והניצחון הראשון. לתחרות העפילו מנצחות תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). בהארכה קרל אמר מאיינטרכט פרנקפורט כבש 7 שערים ובכך זכה בתואר מלך השערים. נתונים מפורטים מאתר rsssf נתונים מאתר weltfussball
הרווארד קרימסון

הרווארד קרימסון (באנגלית: The Harvard Crimson) הוא עיתון הסטודנטים היומי של אוניברסיטת הרווארד, שנוסד בשנת 1873. זהו העיתון היומי היחידי הרואה אור בקיימברידג', מסצ'וסטס. הרווארד קרימסון נכתב, נערך ומנוהל באופן בלעדי על ידי סטודנטים לתואר ראשון ממכללת הרווארד למדעי הרוח. אתר האינטרנט הרשמי של הרווארד קרימסון הרווארד קרימסון, ברשת החברתית אקס (טוויטר) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
מיליון

מיליון (1,000,000) הוא מספר טבעי השווה לאלף אלפים. ברישום מדעי, מיליון נכתב 106. קידומת ה-SI למיליון היא "מגה". לדוגמה, מגה-הרץ שווה ל-1,000,000 הרץ. מוצא השם מיליון מהמילה האיטלקית "מיל", שמשמעו היה 1,000, ו-1,000,000 נקרא "מיליון", "אלף גדול". המספר מופיע בדברי הימים: וַיֵּצֵא אֲלֵיהֶם זֶרַח הַכּוּשִׁי, בְּחַיִל אֶלֶף אֲלָפִים, וּמַרְכָּבוֹת, שְׁלֹשׁ מֵאוֹת... — ספר דברי הימים ב', פרק י"ד, פסוק ח' וגם במסכת אבות: ...אָמַר לִי, רַבִּי רְצוֹנְךָ שֶׁתָּדוּר עִמָּנוּ בִּמְקוֹמֵנוּ וַאֲנִי אֶתֵּן לְךָ אֶלֶף אֲלָפִים דִּנְרֵי זָהָב וַאֲבָנִים טוֹבוֹת וּמַרְגָּלִיּוֹת, אָמַרְתִּי לוֹ אִם אַתָּה נוֹתֵן לִי כָּל כֶּסֶף וְזָהָב וַאֲבָנִים טוֹבוֹת וּמַרְגָּלִיּוֹת שֶׁבָּעוֹלָם, אֵינִי דָר אֶלָּא בִּמְקוֹם תּוֹרָה — משנה, מסכת אבות, פרק ו', משנה ט' כך גם בביטוי "להבדיל באלף אלפי הבדלות". המספר מיליון משמש לעיתים בשפה העברית כמטפורה למספר גדול מאוד, למשל: "נס הוא אירוע שקורה אחת למיליון שנה". מהמספר "מיליון" נגזר הכינוי "מיליונר", לאדם עשיר מאוד (כזה שיש לו מעל למיליון יחידות מטבע בארצו). נהוג להשתמש במספר מיליון להצגה "עגולה" של נתונים, כגון מספר תושביה של מדינה (בישראל כתשעה מיליון תושבים) או היקף פעילתו של גוף עסקי (לחברה מחזור של 180 מיליון שקל). שמות מספרים מדיה וקבצים בנושא מיליון בוויקישיתוף ערך מילוני בנושא מליון, בוויקימילון מיליון, באתר MathWorld (באנגלית)
פיקוד האימונים וההדרכה של צבא ארצות הברית

פיקוד האימונים וההדרכה של צבא ארצות הברית (באנגלית: United States Army Training and Doctrine Command; בראשי תיבות: TRADOC) הוא פיקוד האחראי על האימונים ופיתוח הדוקטרינה הצבאית ותורת הלחימה של צבא ארצות הברית. ב-1955 הוקם הפיקוד הקונטיננטלי של הצבא (CONARC) שהיה אחראי להפעלת הכוח במרחב היבשתי של ארצות הברית בצפון אמריקה וכן לאימונים, הדרכות ופיתוח תורות לחימה של הצבא. כחלק מלקחי מלחמת וייטנאם ועקב ההבנה כי מוטת השליטה של CONARC רחבה מדי, יזם ראש מטה צבא ארצות הברית קרייטון אברמס ארגון מחדש בצבא והטיל את המשימה על עוזרו הגנרל ויליאם דה-פוי. במסגרת הארגון מחדש פורק CONARC ובמקומו הוקמו ביולי 1973 שני פיקודים: פיקוד כוחות הצבא (FORSCOM) – האחראי להפעלת הכוח, ופיקוד האימונים וההדרכה, שבראשו עמד דה-פוי. מפקדת הפיקוד שוכנת בפורט יוסטיס בסמוך לניופורט ניוז בווירג'יניה. הפיקוד מחולק לחמש חטיבות: מרכז האימונים המשולב (Combined Arms Center) הממוקם בפורט לוונוורת' ומטרתו פיתוח תורות לחימה, הכשרת מנהיגות צבאית, פיתוח תורות אימונים, תמיכה באימונים, אימונים ייעודיים המרכז לאימון צבאי ראשוני (Initial Military Training) הממוקם בפורט יוסטיס, מטרתו הכשרה צבאית ראשונית למתגייסים, אימון מתקדם, והכשרה ראשונית של מנהיגות בקרב קצינים מפקדת התמיכה (Combined Arms Support Command) הממוקמת בפורט לי שבווירג'יניה, מטרתה לפתח תורות לחימה, ארגון, ציוד ופתרונות לתמיכה בפעילות הצבא ופעילויות משולבות מפקדת הגיוס של הצבא (US Army Recruiting Command) הממוקמת בפורט נוקס ומטרתה איתור, מיון וגיוס מועמדים לשירות בצבא מפקדת צוערי כוחות המילואים של הצבא (US Army Cadet Command) הממוקמת בפורט נוקס ומטרתה להכשיר קצינים למערך המילואים של הצבא חטיבה שישית: המרכז לשילוב יכולות הצבא (Army Capabilities Integration Center) הממוקם בפורט יוסטיס ומטרתו פיתוח עקרונות תורת הלחימה, הגדרת יעדים ודרישות, הטמעת היכולות, עברה בדצמבר 2018 לפיקוד העתיד של צבא ארצות הברית. בנוסף הפיקוד מפקח על שמונה מרכזי הדרכה ומנהיגות בתחומי הסייבר, תעופה, מודיעין, פיקוד המשימה, תמרון, תמיכה בתמרון, תמיכה לוגיסטית ואש, שתחתם פועלים 32 בתי ספר צבאיים, המכשירים מעל 500,000 חיילים מדי שנה. מדיה וקבצים בנושא פיקוד האימונים וההדרכה של צבא ארצות הברית בוויקישיתוף אתר האינטרנט הרשמי של פיקוד האימונים וההדרכה של צבא ארצות הברית (באנגלית) פיקוד האימונים וההדרכה של צבא ארצות הברית, ברשת החברתית פייסבוק פיקוד האימונים וההדרכה של צבא ארצות הברית, ברשת החברתית אקס (טוויטר)
אלגוריתם צ'ודנובסקי

אלגוריתם צ'ודנובסקי הוא אלגוריתם מהיר לחישוב הספרות של פאי (מספר). האלגוריתם פורסם בשנת 1989 על ידי האחים דויד וגריגורי וולפוביץ' צ'ודנובסקי. האלגוריתם שימש לשבירת השיא העולמי לחישוב הספרות של פאי מספר פעמים: בשיאים שחישבו את 2.7 טריליון (כלומר 12^10) הספרות של פאי ב-2009, את 10 טריליון הספרות ב-2011, בנובמבר 2016 חישבו בעזרת האלגוריתם 22.4 טריליון ספרות של פאי ובספטמבר 2018 עד ינואר 2019 חושבו באמצעותו 31.4 טריליון ספרות]. סיבוכיות האלגוריתם כדי לחשב n {\displaystyle n} ספרות היא O ( n log 3 ⁡ n ) {\displaystyle O(n\log ^{3}n)} . האלגוריתם מבוסס על הטור האינסופי: 1 π = 12 ∑ k = 0 ∞ ( − 1 ) k ( 6 k ) ! ( 545140134 k + 13591409 ) ( 3 k ) ! ( k ! ) 3 ( 640320 ) 3 k + 3 / 2 {\displaystyle {\frac {1}{\pi }}=12\sum _{k=0}^{\infty }{\frac {(-1)^{k}(6k)!(545140134k+13591409)}{(3k)!(k!)^{3}\left(640320\right)^{3k+3/2}}}\!} אשר ניתן לפשטו לצורה ( 640320 ) 3 / 2 12 π = 426880 10005 π = ∑ k = 0 ∞ ( 6 k ) ! ( 545140134 k + 13591409 ) ( 3 k ) ! ( k ! ) 3 ( − 262537412640768000 ) k {\displaystyle {\frac {(640320)^{3/2}}{12\pi }}={\frac {426880{\sqrt {10005}}}{\pi }}=\sum _{k=0}^{\infty }{\frac {(6k)!(545140134k+13591409)}{(3k)!(k!)^{3}\left(-262537412640768000\right)^{k}}}\!} יישנם שלושה ביטויים מסוגים שונים, שהם סדרות בקצבים שונים וקבוע: בקצב פולינומי Mk, בקצב ליניארי Lk, בקצב אקספוננציאלי Xk, והקבוע C, שעל בסיסם ניתנת הנוסחה שהיא: π = C ( ∑ k = 0 ∞ M k ⋅ L k X k ) − 1 {\displaystyle \pi =C\left(\sum _{k=0}^{\infty }{\frac {M_{k}\cdot L_{k}}{X_{k}}}\right)^{-1}} , כאשר: C = 426880 10005 {\displaystyle C=426880{\sqrt {10005}}} Mk+1 = Mk * (12k+2) * (12k+6) * (12k+10) / (k+1)^3, M0 = 1 [Mk = (6k)! / ((3k)! * (k!)^3)] Lk+1 = Lk + 545,140,134, L0 = 13,591,409 [Lk = 13591409 + 545140134*k] Xk+1 = Xk * -262,537,412,640,768,000, X0 = 1 [Xk = (-640320)^3k = (-262537412640768000)^k] ניתן אף לשפר את הנוסחה על ידי הצבה של: Kk+1 = Kk + 12, K0 = 6 Mk+1 = Mk * (Kk^3 - 16Kk) / (k+1)^3 ,M0 = 1 import decimal def binary_split(a, b): if b == a + 1: Pab = -(6*a - 5)*(2*a - 1)*(6*a - 1) Qab = 10939058860032000 * a**3 Rab = Pab * (545140134*a + 13591409) else: m = (a + b) // 2 Pam, Qam, Ram = binary_split(a, m) Pmb, Qmb, Rmb = binary_split(m, b) Pab = Pam * Pmb Qab = Qam * Qmb Rab = Qmb * Ram + Pam * Rmb return Pab, Qab, Rab def chudnovsky(n): """Chudnovsky algorithm.""" P1n, Q1n, R1n = binary_split(1, n) return (426880 * decimal.Decimal(10005).sqrt() * Q1n) / (13591409*Q1n + R1n) print(f"1 = {chudnovsky(2)}") # 3.141592653589793238462643384 decimal.getcontext().prec = 100 # number of digits of decimal precision for n in range(2,10): print(f"{n} = {chudnovsky(n)}") # 3.14159265358979323846264338... [http://www.numberworld.org/blogs/2019_3_14_pi_record/ Google Cloud Topples the Pi Record
טיילור פריץ

טיילור הארי פריץ (באנגלית: Taylor Harry Fritz; נולד ב-28 באוקטובר 1997) הוא טניסאי מקצועני אמריקאי. נכון לינואר 2024 הוא מדורג במקום התשיעי בעולם בסבב ה-ATP. בשיאו (10 באוקטובר 2022) דורג במקום שמיני בעולם. פריץ נולד וגדל בסן דייגו, קליפורניה שבארצות הברית, למשפחה מרקע נוצרי בעיקרה, אם כי סבו מצד אמו היה יהודי ודרכו הוא צאצא של מייסדי ענקית חנויות הכלבו האמריקאית "מייסי'ס". שני הוריו של פריץ הם טניסאים מקצוענים לשעבר. הוא החל ללמוד לשחק עמם טניס כפעוט בן שנתיים. בשנת 2015 פריץ זכה באליפות ארצות הברית הפתוחה לנוער. לאר מכן, הגיע לגמר טורניר אליפות צרפת הפתוחה לנוער. במרץ 2022 ניצח פריץ את הטניסאי הספרדי המעוטר, רפאל נדאל, וזכה באינדיאן וולס מאסטרס - ובזכות כך הפך לאמריקאי הראשון שזכה בטורניר מאז אנדרה אגאסי. הוא אב לבן שנולד לו ב-2017 מאשתו לשעבר, הטניסאית המקצוענית ראקל פדראזה. מאז 2020 הוא בזוגיות עם משפיענית האופנה, מורגן רידל. מדיה וקבצים בנושא טיילור פריץ בוויקישיתוף טיילור פריץ, ברשת החברתית אקס (טוויטר) טיילור פריץ, ברשת החברתית אינסטגרם טיילור פריץ, ערוץ באתר Twitch.tv טיילור פריץ, באתר ה-ATP טיילור פריץ, באתר ה-ITF טיילור פריץ, באתר גביע דייוויס follers, Taylor Fritz, Ethnicity of Celebs | EthniCelebs.com, ‏2023-03-10 (באנגלית אמריקאית) צפו בתקציר: טיילור פריץ הדהים את רפאל נדאל, וזכה באינדיאן וולס, באתר וואלה, 21 במרץ 2022 ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
תל חאבוה

תל חאבוה (בתעתיק: Tel Habuwa) הוא אתר ארכאולוגי במצרים התחתונה בקרבת תעלת סואץ (3 ק״מ מהתעלה) במחוז מחוז איסמעיליה. בעבר הוצע כי זוהי עיר הגבול המזרחית ת'ארו מימי הממלכה התיכונה. בחפירות ארכאולוגיות במקום נמצאו עדויות לממגורות ומבני מנהל בני שני קומות מתקופת החיקסוס שנשרפו קשות ושנקברו תחת מבנים חדשים שכאלו מימי הממלכה החדשה מימי הפרעונים: תחותימס השלישי סתי הראשון ובנו, רעמסס השני. הממגורות יכלו להכיל 280 טונות של תבואה לפי חישוב שהעריכו החופרים מה שמעיד על גודל הנוכחות הצבאית במקום. מתחת לחצר פנימית באחד ממבני המנהל נתגלו ארונות קבורה ושלדים שעליהם סימנים פציעה מחצים וחיתוך מכלי נשק שהן ככל הנראה עדות לכך שהקרבות בין החיקסוס לבין צבא יעחמס הראשון היו עזים מאוד. באתר נמצאו גם פפירוס שמתייחס לפעולת שרפה מצד יעחמס ושתי אסטלות שבורות מאבן גיר שהודבקו והכילו כתובות של נסיכה (תוארה המדויק: "אחות המלך") בשם טאני שקרוב לוודאי הייתה חיקסוסית מ-1570 לפנה"ס ושל נסיך חיקסוסי בשם נחאסי שמוזכר גם בפפירוס רשימת המלכים מטורינו ובחרפושיות שנתגלו במצרים. מנהל החפירה במקום הציע כי אם זוהי ת'ארו אז ייתכן שיעחמס התקיף אותה לפני שפנה לאווריס כדי שהחיקסוס לא יקראו לתגבורת כנענית מארץ ישראל דרך עיר הגבול הזאת שכנראה יכלה לשגר שליחים עם מסר שכזה לכנען במהירות בשל קרבתה היחסית אליה. מדיה וקבצים בנושא תל חאבוה בוויקישיתוף The Expulsion of the Hyksos באתר Biblicalarchaeology.org Hyksos buildings discovered at the Tel Habuwa dig באתר News Network Archaeology Hyksos buildings are the latest ancient discovery in Tel Habuwa ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
הקולג' המלכותי לאמנות

הקולג' המלכותי לאמנות (באנגלית: Royal College of Art; בראשי תיבות: RCA) הוא אוניברסיטת מחקר ציבורית בלונדון. הוא מעניק תארים מתקדמים באמנות ובעיצוב. זהו המוסד האמנותי היחידי בעולם שמקנה תואר מתקדם באמנות ובעיצוב. בדירוג QS של אוניברסיטאות בעולם הוא דורג במקום הראשון בעולם לשנת 2024, זו השנה העשירית ברציפות, בקטגוריית האמנות והעיצוב. הקולג' הוקם לראשונה בשנת 1837 כבית ספר ממשלתי ועירוני לעיצוב שפעל ב"בית סאמרסט". במחצית המאה ה-19 עבר לאתר בסמוך למוזיאון ויקטוריה ואלברט (V&A). בשנת 1857 שונה שמו לבית הספר להכשרת אמנות (Normal Training School of Art) וב-1863 ל"בית הספר הלאומי להכשרת אמנות" (National Art Training School). באותה עת שימש בעיקר כמכללה להכשרת מורים לאמנות (סמינר). בשנים 1896–1897 הוסב שמו שוב ל"קולג' המלכותי לאמנות", אז הועבר הדגש ללימודי אמנות ועיצוב מעשיים. במחצית שנות ה-20 של המאה ה-20 נוספו לבית הספר מחלקות לעיצוב גרפי, עיצוב תעשייתי ועוד. בשנת 1967 זכה במעמד של אוניברסיטה. מדיה וקבצים בנושא הקולג' המלכותי לאמנות בוויקישיתוף אתר האינטרנט הרשמי של הקולג' המלכותי לאמנות (באנגלית) הקולג' המלכותי לאמנות, ברשת החברתית פייסבוק הקולג' המלכותי לאמנות, ברשת החברתית אקס (טוויטר) הקולג' המלכותי לאמנות, ברשת החברתית אינסטגרם הקולג' המלכותי לאמנות, סרטונים בערוץ היוטיוב הקולג' המלכותי לאמנות, סרטונים באתר Vimeo איימי מקלולין, "הקולג' המלכותי לאמנות בראש דירוג אוניברסיטאות האמנות והעיצוב", באתר designweek.co.uk, ‏10 במרץ 2017 דירוג QS של אוניברסיטאות בעולם בקטגוריית האמנות והעיצוב לשנת 2024
Action Without Borders

Action Without Borders (ידוע גם בשם Idealist) הוא מוסד ללא כוונת רווח שנוסד בשנת 1995 בידי עמי דר (אנ') ושוכן בערים ניו יורק ופורטלנד, אורגון. ארגון Idealist מצהיר כי הוא רשת עולמית של אנשים וארגונים הפועלים יחדיו במטרה לחיות בעולם שבו כלל האנשים יחיו בחופשיות ובכבוד. מטרתו היא ליצור רשת חברתית של אנשים המעוניינים להתנדב ולעסוק בפעילויות למען הזולת. הוא מקשר בין למעלה מ-2 מיליון בני אדם מדי חודש המחפשים עבודה ופעילויות התנדבותיות על ידי מודעות המפורסמות על ידי 110,000 ארגונים ברחבי תבל. הארגון פעיל באנגלית, ספרדית, צרפתית ולו משרדים בארצות הברית ובארגנטינה. אתר האינטרנט הרשמי של Action Without Borders (באנגלית) רחים כנעני, "מבט מבפנים: הסיפור מאחורי ארגון אידיאליסט, פורבס, 12 בספטמבר 2012. "משימת הארגון", באתר של Idealist,‏ 23 באפריל 2002 "עבודות ופעילויות התנדבות", באתר Idealist מרק פטרסון, "כיצד למצוא פעילויות התנדבות לאחר היציאה לגמלאות", באתר usnews‏, 12 במאי 2011
Flashlight (שיר של קאשה מוש)

Flashlight (בעברית: זרקור) הוא השיר שייצג את פולין באירוויזיון 2017 שהתקיים בקייב, אוקראינה. השיר בוצע על ידי קאשה מוש. השיר שנבחר בגמר הלאומי של פולין לאירוויזיון נכתב על ידי קאשה מוש, פיט ברינגר וריקרד בונד טרומיל. השיר בוצע על ידי מוש אחד עשר מתוך 18 שירים בחצי הגמר הראשון של האירוויזיון., הוא הגיע למקום התשיעי והעפיל לגמר, שם מוקם במקום העשרים ושניים. מידע על היצירה "Flashlight" באתר מיוזיק בריינז Flashlight, בביצוע קאשה מוש, וידאו קליפ של השיר באתר יוטיוב (אורך: 3:06) POLAND: KASIA MOS WINS KRAJOWE ELIMINACJE 2017 WITH “FLASHLIGHT”, וויוויבלוגס, 18 בפברואר 2017 הערוץ הרשמי של האירוויזיון, Eurovision Song Contest 2017 - Semi-Final 1 - Official Recap, יוטיוב, 31 במרץ 2017
אליפות גרמניה בכדורגל 1933

אליפות גרמניה בכדורגל 1933 הייתה העונה ה-26 של התחרות. בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. זו הייתה העונה האחרונה בשיטה זו של התחרות. למשחק הגמר הגיעו פורטונה דיסלדורף ושאלקה 04. לפורטונה דיסלדורף זו הייתה ההופעה הראשונה במשחק הגמר, והניצחון הראשון. לתחרות העפילו מנצחות תחרויות אזוריות: המשחקים נערכו בשיטת נוק-אאוט (מפגש יחיד בין הקבוצות). קרל אמר מאיינטרכט פרנקפורט כבש 6 שערים ובכך זכה בתואר מלך השערים. זאת בפעם השנייה ברציפות. נתונים מפורטים מאתר rsssf נתונים מאתר weltfussball